text:
Kristina Háfoss gleðist um semjuna, sum varð undirskrivað í gjár. Hon sigur, at avtalan gevur sjúkrarøktarfrøðingum eitt tiltrongt lønarlyft.
Tað hevur verið rættuligt rumbul í lønarsamráðingunum, sum fíggjamálaráðið hevur havt við Felagið Føroyskar Sjúkrarøktarfrøðingar. Eftir at sjúkrarøktarfrøðingarnir ikki mettu, at semja var í eygsjón, varð verkfall eisini lýst at vera á ávísum arbeiðsplássum. Í dag hevði verkfallið verið víðkað, og Ronnie Thomassen, stjóri á Landssjúkrahúsinum segði við In.fo í gjár, at so hevði hann verið noyddur at biðja avvarðandi um at taka sær av sínum næstu á sjúkrahúsunum, tí ongin sjúkrarøktarfrøðingur var tøkur.
Men í gjár varð semja undirskrivað, og sambært Kristinu Háfoss gevur semjan sjúkrarøktarfrøðingunum eitt søguligt lønarlyft.
– Fegin um, at vit við hesi semju fremja eitt stórt átak fyri at lyfta lønina hjá sjúkrarøktarfrøðingum. Sjúkrarøktarfrøðingar eru millum teir fakbólkar, ið hava verið afturúrsigldir í áravís, og er tíðin komin til, at vit lyfta hendan og ávísar aðrar fakbólkar í komandi tíðina, sigur Kristina Háfoss í tíðindaskrivi.
Kristina Háfoss segði eisini í útvarpstíðindunum í gjár, at partarnir ikki hava verið so ósamdir, sum miðlarnir hava lýst støðuna, og at viljin hjá fíggjamálaráðnum hevur verið at lyfta lønina hjá sjúkrarøktarfrøðingunum.
Óluva í Gong boðaði frá í útvarpstíðindunum, at hon heðvi biðið limir sínar fara beint til arbeiðis aftur.
Semjan kann síggjast her og nýggja lønartalvan kann síggjast her:


c: text/html

text:
Sverri Egholm
30.10.2017 - 13:19
Peter Madsen hevur nú viðgingið at hann hevur partera líkið av svenska journalistinum Kim Wall, sum hvarv eftir ein túr við kavbátinum UC3 Nautilus.
Tað upplýsir løgreglan í Keypmannahavn í tíðindaskrivi sambært Danmarks Radio.
Víðari viðgongur Peter Madsen, at tað var hann, sum eftir parteringina av líkinum, koyrdi líkpartarnar fyri borð í Køge Bugt.
Sambært løgregluni vil hann nú vera við, at Kim Wall doyði av kolsúrniseitran í bátinum meðan hann sjálvur var á dekkinum á kavbátinum.
Peter Madsen hevur áður greitt frá, at hann setti hana í land hetta sama kvøldið, hósdag 10. august, men til grundlógaravhoyrið segði hann, at Kim Wall fekk eina 70 kilo tunga lúku í høvdið, og doyði.
Hann noktar seg framvegis sekan í at hava dripið, og at hava havt aðra kynsliga samverðu við henni.

robotstxt: allowed

filter: keep


text:
Bláhávur (bláhávaættin)
Prionace glauca (Linné, 1758)
Stødd: Hann er sjáldan størri enn 4 metrar. Onkur sigur, at hann kann verða upp í 5-6 metrar.
Dýpi: Hann er uppsjóvarfiskur, úr vatnskorpuni niður á 350 metrar. Hann er vanligur á opnum havi, men onkuntíð er hann inni við land.
Litur: Bláhávur er myrkt indigobláur á bakinum, ljósari bláur um síðurnar og hvítur undir búkinum. Blái liturin lýsnar og kámast skjótt, tá fiskurin er deyður.
Lýsing: Bláhávur hevur smidligt skap. Hann hevur tvær ryggfjaðrar, tann fremra tríkantað, til hæddar nakað sum longdin frá kjafti í gron, og hon situr mitt á bakinum. Hin aftara er lítil og situr mitt á sporlinum, beint uppi yvir gotfjøðurini, ið er eins lítil. Innaru horn á ryggfjaðrunum og gotfjøðurini enda aftureftir í einum spíssi. Hann hevur smáar búkfjaðrar og langar, bogaðar uggafjaðrar, ið eru longri enn høvdið. Sterturin er stórur, ovari partur er meira enn tvær ferðir so langur sum niðari, hevur skarð niður í klingruna beint við stertin. Hann hevur ikki ‘kjøl’ á síðunum á klingruni. Gronin er long og viggvaksin (konisk). Tenninar eru tríkantaðar, í erva eitt sindur skeivar, í neðra beinar. Hann hevur eygnalok.
Táknaopini eru 5, og tey enda uppi yvir og frammantil á uggafjøðurini.
Eyðkenni: Smidliga skapið, longu uggafjaðrarnar og langa gronin, blái liturin, spísku innaru horn á fjaðrunum og lítla gotfjøðurin.
Týdningur: Bláhávur er onkuntíð uppi í hjáveiðuni, men hevur lítlan vinnuligan týdning.
ES: Hann sigst at kunna leggja eftir fólki, ið svimur, og hevur á norskum og íslendskum navn av tí sama.
da: Blåhaj, en: Blue shark, fr: Peau bleu, ís: Bláháfur – Mannæti, no: Blåhai – Menneskeeterhai, tý: Blauhai
Útbreiðsla: Bláhávur er allastaðni í teimum heitu og flógvu høvunum. Norður til Føroya, langt úr landi í Íslandi og í útsynning úr Noregi. Hann er sjáldan undir Føroyum, men sæst tó av og á, er fingin á laksalínu norðan fyri Føroyar á umleið 63°N mitt í sjeytiárunum. Hann er rættiliga vanligur um summarið tætt sunnan fyri føroyska 200-fjórðingamarkið.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Eygnalokshávar Carcharhiniformes
Hesin hópurin hevur 8 ættir við um 49 slektum og 224 sløgum.
Av teimum eru undir Føroyum 4 ættir, við 6 slektum og 7 sløgum:
Hesin er tann talríkasti av hávahópunum.
Eygnalokshávarnir hava fimm táknaop, har tey aftastu eru oman fyri uggafjaðrarnar.
Eina gotfjøður, tvær píkaleysar ryggfjaðrar. Teir hava eygnalok (blinkhinnu), summir bert lutvíst. Kjafturin røkkur aftur um eyguni. Nakrir hava andahol.
Teir liva bæði á djúpum vatni og á grunnum og eru bæði við botnin og uppi í sjónum.


text:
Bankin setir í verk nýggj gjøld fyri at sleppa av við kundar, teir ikki fortjena nokk uppá. Kundar sum eiga ella skylda meira, sleppa undan at rinda.
Men vónandi verða tað serliga teir góðu kundarnir, sum fara at rýma og boykotta bankan.
Eg eri sjálvur ikki ein góður kundi, tí mítt mesta bankaskifti er í danskum banka. Men eg kann vissa um, at tá eg flyti til Føroya og helst kann blíva ein rættiliga góður bankakundi, so verður tað ikki í Nordik. Har havi eg annars verið kundi uttan slit síðani eg fekk stovnaða konto har til mínar dópsgávu í mars 1973. Eg havi síðani havt inngjaldskonto við og uttan uppsøgn, lønarkonto og lestrarlán, umframt afturgjalding av láni og rentum. Og heimabanka og síðani netbanka.
Men nú er slutt, so skjótt eg fái høvi.
Eg vóni nógv gera tað sama. Hvør veit, kanska kemur okkurt gott burturúr. Um nú tað byrjar at merkjast á virksemi og inntøkum hjá bankanum, fær tað kanska avleiðingar fyri Janus Petersen.


text:
23. Mar 2009
Tann 14. februar í ár komu 50 fólk av Sandoynni til Nólsoyar. Tað vóru dansarar úr báðum dansifeløgunum Stígum Fast úr Dali og Leikum Fagurt av Sandi. Úr Nólsoy vóru gott 50 fólk møtt. Gist var hjá privatum. So her var ...
20. Mar 2009
Nevndin í Sláið Ring hevur tikið stig til at blása meiri lív í heimasíðuna. Í hesum sambandi eru øll vælkomin at senda okkum tilfar.Eftir áheitan frá aðalfundinum 2008 hevur nevndin í Sláið Ring tikið stig til at blása meiri lív í heimasíðu...
19. Mar 2009
Enn eru vit ikki volaðir Hurðin klamsaði í tí nógva vindinum. Hvør øðrum á baki komu lærarar úr øllum landinum inn í gongina. Flestu huffaðu smílandi um hetta veðrið, sum var. Vindurin lá um 25 m/s henda morgunin....
04. Des 2008
Í sambandi við at føroyskur dansur er komin á etikettina á nýggjum rúsdrekka, loyvir Sláið Ring sær at koma við nøkrum viðmerkingum. Tíðindaskriv frá Sláið Ring - landsfelag føroyskum dansi at frama. Í sambandi við at...
25. Sep 2008
Aðalfundurin 2008 verður leygardagin 8. november. ...
07. Aug 2008
Til øll dansifeløg, sum eru limir í Sláið Ring. Henda innbjóðing er komin frá B71. Mentanartiltak niðri á sandinum á SandiV/Sandoyar Ítróttarfelag B71 Sandur, tann 31. juli 2008 Til øll dansifeløg, sum eru limir í...
01. Aug 2008
Í sambandi við Nordlek 2009, leggja vit leinkju út á heimasíðuna hjá Sláið Ring.http://www.nordlek.fi/ ...
22. Jul 2008
Tá dansistevnan Havleikur 2008 varð sett á Vaglinum, varð Árni Conradsson har og tók film upp. Hetta er síðani lagt á eina fløgu og kunnu tey, ið áhuga hava, keypa hana við at venda sær til Sláið Ring, formannin Rasmus A. Joensen,...


text:
Innbjóðing til Varmakeldu 2015
Fuglafjørð
30 juni 2015
Til Feløgini.
ÍF Kappróður bjóðar øllum feløgum, at verða
hjartaliga vælkomin til Varmakelduróðurin, ið verður leygardagin 4 juli 2015.
Sum vanligt byrjar Barnaróðurin kl 13 og
FM-róðrarir kl 15.
Allir luttakandi bátar til barnaróður skulla
verða komnir at standa á bátaøkinum í seinasta lagið kl 12.
Bátarnir sum luttaka í FM róðrinum skulla verða
á bátaplássinum í seinasta lagið kl 14
Við dráttin (1)
verða numrini útflýggjaði. Har verða eisini fólk, sum taka ímóti og ávísa pláss
til bátarnar at standa.
Á pierinum (2)
er brúgv til manningarskift og har koma eisini størri akfør at parkera.
Ábit til róðrafólk verður í hølum hjá ÍF
kappróðri, ið liggur við dráttin (1).
Steypa handan (3) verður við Mentunarhúsið.
WC eru í kappróðraneystinum (4a) - Egningarmiðstøðini (4b).
Øll hjálparfólk hjá ÍF Kappróðri verða í orange
vesti ella jakka
Kappróðraøkið:
Gjørt verður vart við, at bátar sum fara
út á start málið ella hita upp, skulla halda seg til tað vestara landi.
500 m fasti starturin er festur í land á
eystur síðu (undir Havsbrún). Hesin startur verður tikin vekk, líka so skjótt
sum barnamanningar er lidnar at rógva..
1000 m er festur í land sunnan fyri
Pelagos
Við róðrakvøðu
Vegna
ÍF kappróður
Bettina
Toftegaard
Formaður


text:
-
Enniway
Enniway kom til Føroyar 1. mai 2005. Enniway er fyrsti glastrevja seglbátur sum verður útleigaður og gerð túrar við gestum. Báturin er bygdur á donskum værfti í Rudkøbing á Langeland. Enniway hevur flottar linjur og berð seg væl í sjónum.
Enniway er útgjørdur við allari nýmótans navigation útgerð, so sum Navtex- radar - GPS kortplottari og globala sattelit systeminum, immarsat C. Báturin er rúmligur við allari útgerð, sum krevst fyri at liva umborð. Har eru 3 sovikømur, gott WC og bað. Gallan er rúmlig við góðum arbeiðsborði og er væl útgjørd við gas ovni og tveimum gas plátum. Eisini er eitt rúmligt køliskáp. Í salongini er stórt borð har 10 fólk kunnu sita.
Enniway verður leigaður út sum bareboat charter, og uttan skipara.
Bareboat charter Enniway:
Hygg inn undir Túrar fyri fleiri túra forsløg.
-


text:
Eigil Olsen stillar upp fyri Sambandsflokkin
6. september 2016
Nýtt valevnið stillar upp fyri Sambandsflokkin
Eigil Olsen stillar upp fyri Sambandsflokkin til býráðsvalið í Tórshavnar Kommunu.
Hann er 41 ára gamal. Útbúgvin bilmekanikari og sløkkiliðsmaður.
Eigil er nokk best kendur sum hýruvognsførari hjá Auto, eitt starv, sum hann hevur havt meira og minni í 16 ár.
Hann starvast til dagligt sum sýnsmaður fyri Trygd og koyrir hýruvogn hjá Auto.
Eigil heldur, at tey mest átrokandi politisku málini, sum Tórshavnar Kommuna hevur, eru uttan iva bústaðarmøguleikarnir, og ikki minst, at teir eldru borgararnir fáa enn betri sømdir. Hetta eru tvey av hansara hjartamálum, sum liggja honum næst.
RN
Aftur


text:
Vilmund Jacobsen 15.05.2018 (21:41)
Vánaligur upsafiskiskapur í løtuni
Tá tey á Fiskamarknaði føroya gjørdu sínar metingar fyri hesa vikuna, vóru bara fýra partrolarapør til fiskiskap eftir upsa, men væntandi fara onnur pør út aftur í næstum.
Fiskiskapurin eftir upsa er einki at reypa av í løtuni, men partrolararnir fáa eisini nakað av toski og hýsu. Pørini, sum eru til fiskiskap, koma helst øll inn at landa hesa vikuna.
Trý partrolarapør fiska gulllaks.
Tríggir djúpvatnstrolarar eru til fiskiskap undir Føroyum. Tveir fiska á djúpum vatni eftir svartkalva og kongafiski. Hesi skipini landa antin seinast í hesi vikuni ella fyrst í næstu viku.
Hin triði djúpvatnstrolarin er vestan fyri og fiskar kongafisk. Teir fáa eisini nakað av svartkalva. Væntandi landar hesin djúpvatnstrolarin seinast í hesi vikuni.
At enda er ein frystitrolari farin til Grønlands at fiska svartkalva.
Fimm trolbátar fiska norðan fyri og vestanfyri. Teir koma allir inn at landa síðst í hesi vikuni og hava at kalla bara tosk, umframt eitt sløð av hýsu og upsa.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í valdystinum hevur vinnupolitikkur ikki fingið stóra rúmd. Felags fyri politisku flokkarnar er, at teir kappast um at koma við uppskotum um, hvussu peningur kann dragast út úr fiskivinnuni umvegis tilfeingisgjøld. Lítið hugaligt fyri vinnufyritøkurnar í hesi vinnugrein, og undrunarvert heldur Føroya Arbeiðsgevarafelag tað verða, at tey uppstillaðu hava so lítla virðing fyri ásini í føroyskari vinnu. Virksemið í fiskivinnuni skapar grundarlag undir teimum fyritøkum kring landið, sum eru veitarar til hesa vinnu. Í samstarvi við hesar verða skaptar nýggjar spennandi tøkniligar loysnir, sum eru við til at fleirtátta føroyskt vinnulív og harvið eisini føroyska búskapin.
Í ársfrágreiðingum Føroya Arbeiðsgevarafelags brúkar felagið høvi at koma við tilmælum til politisku skipanina um ymisk mál. Tá tað kemur til tilfeingisgjald hevur felagið í ársfrágreiðingini fyri 2013 tað tilmæli, at politiska skipanin finnur ein fastan leist, sum eitt møguligt tilfeingisgjald frá fiskivinnuni verður kravt inn eftir, og at vinnan verður tikin við uppá ráð. Eisini verður mælt til, at peningurin frá slíkum gjaldi verður settur í Búskapargrunn. Føroya Arbeiðsgevarafelag heldur, at skipan við tilfeingisgjaldi skal ikki taka virkishugin frá teimum vinnurekandi, og tískil er neyðugt, at skipanin verður grundað á ein staðfestan og áhaldandi vinning. Stóran týdning hevur tað eisini, at eitt slíkt gjald ikki hevur neiliga ávirkan á kappingarførið hjá vinnuni í mun til umheimin.
Viðvíkjandi uppboðssølu av veiðurættindum mælir Føroya Arbeiðsgevarafelag til varsemi og farast má ikki undir at gera ókend eksperiment við okkara fiskivinnu har vandi er fyri, at føroyska fólkið verður húskallur í egna húsi, um útlendskur stórkapitalur keypir øll veiðurættindi undir Føroyum. Eksperimentið við uppboðsølu av náttúrutilfeingi er roynt í minni mentum londum við ógvusligum búskaparligum og sosialum avleiðingum. Tað mugu verða aðrir møguleikar at tryggja meira gjøgnumskygni í tillutan av fiskiloyvum og møguleikum hjá øðrum at sleppa upp í part.
Somuleiðis mælir Føroya Arbeiðsgevarafelag til, at politiska skipanin skapar frið kring loyvisgjaldsskipanina fyri alivinnuna, soleiðis sum arbeiðsbólkurin umboðandi politisku skipanina og alivinnuna var samdur um.
Yvirskipað hevur Føroya Arbeiðsgevarafelag harafturat tað sjónarmið, at tað hevur alstóran týdning, at vinnukarmarnir í Føroyum eru støðugir, og at kappingarførar treytir eru galdandi í einum og øllum, bæði á útflutningsmarknaðunum og á heimamarknaðinum. Sum áður hevur verið víst á, so hevur tað alstóran týdning, at vinnan hevur atgongd til tøka arbeiðsmegi, eisini útlendska, at vinnan hevur atgongd til marknaðir fyri vørur sínar og at skattaskipanin má vera rætt samansett, so vit ikki skatta fólk av landinum. Í mun til hetta síðsta hevur Føroya Arbeiðsgevarafelag gjørt eitt uppskot til umlegging av skattaskipanini, sum til ber at lesa her.
Føroya Arbeiðsgevarafelag vil eisini nýta høvi til at ynskja øllum valevnum eitt gott val.
Bergur Poulsen, formaður


text:
Ingi Samuelsen
14.08.2017 - 11:09
Ítróttur > Ítróttur > Fótbóltur
Føroyski landsliðsleikarin, Gilli Rólandsson, skjeyt eitt vakurt mál, tá lið hansara SK Brann í gjár vann 2-0 á Odds Ballklubb í norsku Tippeliguni.
Brann liggur framvegis í toppinum í norsku kappingini, hóast tað hevur kiksað eitt sindur við úrslitunum í seinastuni.
Brann liggur nú á triðja plássi við 31 stigum. Rosenborg liggur á odda við 41 stigum, Sarpsborg hevur 34 og Brann og Molde hava 31 stig.
Eftir dystin hevði heimasíðan hjá Brann samrøðu við føroyska landsliðsleikaran, sum greiðir frá, at tá bólturin við støðuna 0-0 lendi fyri føtur hansara eftir at hinir høvdu ’clearað’ eitt fríspark, var bert eitt at gera, og tað var at fáa bóltin í málið.


text:
-Fyrst hoyra vit Pól Johannesen um jólahaldið í KFUM&K í Klaksvík, sum verður Jólaaftan kl. 18:00 fyri tey, sum ikki hava nakran at halda jól saman við. Tekning innan 22. Des. á tlf. 21 24 80. Kunning: Facebook KFUM&K.
-Síðani siga Tóta og Kristinn Akursmørk frá “Riverboat-missiónsferðini” við bátinum Andante, sum OM skipar fyri. Tey fara úr Føroyum 27. Des. 2017. Siglt verður í Rhinen-ánni í tríggjar mánaðir, har sjey havnir/býir verða vitjaðir. Tey kunnu stuðlast í Betri Banka: Konta 9181-4949775. Meira kunning fæst: omriverboats.eu og om.org
Vertur: Maria Mørkøre og Kristian á Lakjuni. Teknikari: Albin Johannesen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Atlantic Rhapsody - 52 myndir úr Havn
Føroyskur spælifilmur frá 1989, tann fyrsti føroyskt framleiddi biograffilmurin.
Atlantic Rhapsody er ein ferð ígjøgnum eitt samdøgur í 'heimsins minsta høvuðsstaði', Tórshavn. Ferðin er sum ein stafettrenning, har ein persónur, eitt ting ella okkurt annað í einari senu førir okkum víðari til næstu senu við nýggjum persónum og hendingum.
Burtur úr hesum spyrst ein kaleidoskopisk søga við bæði gerandis og meiri dramatiskum hendingum, sum undirhaldandi og við ironi lýsir føroyingar, útlendingar í Føroyum og føroyska samfalagið sum heild.
Atlantic Rhapsody er 'heimsins fyrsti' føroyskt framleiddi spælifilmur, ein sonevndur no-budget filmur, har úti við 200 leikarar og onnur arbeiddu ólønt til tess at filmurin kundi gerast veruleiki. Tá filmurin var sýndur í Leikhús Bio, sló hann øll áskoðaramet og yvirhálaði bæði Rambo og Karen Blixen-filmin 'Out of Africa'.
75 min. - Handrit & leikstjórn: Katrin Ottarsdóttir. - Framleiðsla: Kaleidoskop Film. 1989.
Filmurin vann Preis der nordischen Filminstitute, Nordische Filmtage, Lübeck, Týskland, 1989
© 2007 Hugin Eide | Design by Andreas Viklund


text:
Sjokerandi at hetta hendir í einum samfelagið sum
okkara, og so er hetta sjálvandi eitt brot á talufrælsi og frælsi at úttrykja
seg og ein sær sjálvandi vandan av vit í framtíðini verða skerd, kúga og
tvungin at tiga og hugsa.
Men sum svar uppá ávísar viðmerkingar frá ávísum ateistum
her á blogginum, so mugu eg og hesir gudloysingar harvið, nú finna okkum í, at
lærdir háskúlar nú bannað speireking og kritik av Islam.
Skulu lærdir háskúlar veruliga hava hendan rættin? Jú um
ávísir ateistar hava rætt, so er her talan ikki um brot á talufrælsið og frælsi
at úttrýkja sína hugsan. Nei her uppstendur eingin vandið yvirhøvur, men heldur
sigurin hjá einum skúla at varveita frælsi við kúga frælsi.
Ja, hetta ljóðar hamrandi vanvittugt, tað haldi eg eisini.


text:
Vjetnamkríggið
Vjetnamkríggið vardi frá 1. november 1955 til 30. apríl 1975. Amerikanska stjórnin kvíddi fyri, at kommunisman skuldi breiða seg um alt Landsynningsasia, og í 1955 fóru teir at veita Suðurvjetnam hernaðarhjálp, so at teir kundu basa kommunistisku Viet Cong-deildunum, sum fingu stuðul úr Norðurvjetnam.
Fyrstu amerikonsku hermenninir komu til Suðurvjetnam í 1964, og seint í 1968 vóru 550 000 avstralskir, teivanskir, amerikanskir og nýsælendskir hermenn við í krígnum. Sama ár gjørdi Viet Cong stórálop, Tet-álopið, í Suðurvjetnam. Álopið miseydnaðist, men tað sannførdi fólkið í USA, at USA megnaði ikki at vinna Vjetnamkríggið. Árið eftir fóru amerikanarar at taka seg aftur úr Suðurvjetnam, og vápnahvíld varð fingin í lag í 1973. Í 1975 savnaði Norðurvjetnam alt landið undir sítt ræði.
Eftir kríggið[rætta | rætta wikitekst]
Tá ið kríggið í Vjetnam endaði í apríl 1975, fór landið í holtur við at endurreisa og menna illa farna búskapin, men illa gekst, tí at útlendskar fyritøkur gjørdi ikki íløgur í landinum. Túsundtals fólk flýddu undan fátækradømi og harðræði og sigldu um Suðurkinahav í søkkladnum bátum at søkja sær eydnuna aðrastaðni. Tey, ið slitu upp land, vórðu send til lond víða um allan heim. Mangir suðurvjetnamesar flýddu til Hongkong, ið var bretskt hjáland á suðurstrond Kina. Tey vórðu gird inni í trongum legum, har tey liðu hungur og hall, og kolera og aðrar ringar sjúkur gingu javnan í legunum. Í 1989 vórðu tey fyrstu 44 000 flóttafólkini noydd aftur til Vjetnam.


text:
4.000 børn í føðingardegi hjá Bassa06-06-2011
Bassaføðingardagurin, sum hevur verið kring landið teir seinastu dagarnar, varð sera væl vitjaður. 4.000 børn fingu pakka frá Bassa, og um tey vaksnu verða tald við, táttar vitjunartalið helst upp í tað dupulta.
Frídagar seinka flytingum03-06-2011
Av tí at bæði hósdagur (Kristi Himmalferðardagur) og fríggjadagur eru frídagar í Danmark, kunnu seinkingar koma fyri í flytingum
Myndafrásøgn: Móttøka fyri forstjóranum31-05-2011
Hópur av fólki var komin saman í høvuðssætinum hjá Eik mánadagin at heilsa upp á Súna Schwartz Jacobsen, sum júst hevur tikið við forstjórastarvinum í Eik Banka
Uttanlandsflytingar avgreiðast í seinasta lagi á middegi mikudagin31-05-2011
Fyri at fáa uttanlandsflytingar avgreiddar hesa vikuna, er neyðugt at tær eru okkum í hendi í seinasta lagi á middegi mikudagin 1. juni. Tað sama er galdandi fyri uttanlandsflytingar í Netbankanum
Nýggjur kredittleiðari í Eik Banka31-05-2011
Jean Djurhuus er settur sum nýggjur kredittleiðari í Eik Banka P/F


text:
Góði Árni Dahl, víst ger TK avtalu við Fjølrit
Góði Árni, takk fyri tín áhuga í
stuðlinum sum Tórshavnar kommuna letur til mentan og ítrótt. Helst munnu vit
duga ov illa at miðla okkara arbeiði á hesum øki, tí her er nógv misskilt og eg
gleðist tí um høvið at greiða frá, hvussu tað hongur saman.
Smáar ítróttargreinar
Tú hevur hug at fýlast at, at
kommunan veitir smærri ítróttargreinum sum klintring, skíðing o.ø. betri
umstøður. Fyrst er at siga, at talan er um 1,5mió kr, sum í hesum føri røkka
langt, tí í øllum hesum feløgum eru hugagóð og virkisfús fólk, ið leggja stórt
arbeiði og pening í at fáa umstøðurnar fyri sín ítrótt at rigga. Síðani vita
vit, at 100tals børn og vaksin eru sera spent um hesi tilboð og at hetta skapar
gleði og trivnað og er við til at tryggja fólkavøkstur, sum vit øll ynskja fyri
okkara land. At lív er við at koma aftur í gamla Bacalao bygningin er bert at fegnast
um, tí nú hava allir hesir fermetrarnir staðið tómir í skjótt 8 ár og einki
røkist fyri at siðbundið sjóvinnuvirksemi fer at fara fram í ovaru hæddunum
aftur.
Fjølrit og upphavsrættindi
Síðan vil Árni vera við, “Ongantíð hevur stuðulin til skapandi list
verið so ússaligur sum hjá hesum býráðnum, .sum samstundis dag og dagliga
stjelur tilfar frá høvundum og týðarum..”
Slík páhald kunnu ikki standa
ósvarað.
Viðv. Upphavsvardum verkum so
hevur kommunan longu sáttmála við Sprotan um netorðabøkur og við KODA hvat
tónleiki viðvíkur. Tórshavnar kommuna fekk 27. juni sendandi fráboðan frá
kommunufelagnum um standardsáttmála, ið felagið og Fjølrit vóru komin ásamt um,
og sum býráðið nú hevur samtykt. Býráðið samtykti eisini á býráðsfundi
hóskvøldið at seta 600tús kr meir av á hesa kontu fyri 2019, tí tað er upphæddin,
ið Tórshavnar kommuna skal rinda árliga til Fjølrit (200kr pr skúlabarn, og tey
eru 3000 í tali). Og hetta gera vit gleðiliga, tí onki er so sjálvsagt sum at
skrivandi fólk fáa løn fyri sítt arbeiði.
Stuðul til ítrótt, mentan og
list
Tað kemur at kosta uml 756 mió kr
at reka Tórshavnar kommunu í 2019. Av hesum fara o.u. 180 mió til børn og ung,
56 mió til mentan og frítíð og 42 til skúlaøkið.
Mentamálanevndin játtar árliga uml. 10,4 mió kr í stuðli til ymsar
verkætlanir innan ítrótt, mentan og list (íroknað virðislønir,Tòrshavn-Reykjavík-Tórshavn
stuðulsgrunnin, keyp av list og upphavsrættargjøld). Av hesum fara 5,1 mió, til
at stuðla listini, - m.a til sjónleik, bøkur, tónleik, mynd- og filmslist. Vit
tóku fyrr í ár stig til at bjóða út hugskotskapping til tess at menna eitt
telduspæl á føroyskum til tey minstu børnini – eitt sera týðandi stig á leiðini
at styrkja málmenningina hjá teimum minstu. Í farnu viku undirritaðu vit avtalu
við Sp/f Gaman, ið fekk 100tús kr fyri at vinna kappingina og áðrenn jól eru
fyrstu teldutøku spølini á føroyskum komin út á marknaðin.
Vit settu gongd á at byggja nýggjan Musikkskúla so skjótt
vit høvdu tikið við, eins og miðvíst hevur verið arbeitt við at seta Tórshavnar
Býarsavn á stovn, og leiðari fyri býarsavnið er júst settur og farin til verka.
Harumframt hava vit gjørt auluna í Finsen lidna og hækkað
játtanina til rakstur, soleiðis at enn meir og regluligt virksemi kann fara
fram har – kórvenjingar- og konsertir, listaframsýningar, fyrilestrar
borgarafundir oma:
Býarbókasavnið hevur fingið tvær
hæddir aftrat til tess at økja virksemið og vit fara í 2019 undir at umvæla og
bøta um sjálvan bygningin.
Soleiðis kundi eg hildið áfram,
men eitt er vist, at sitandi býráðssamgonga raðfestir mentan og list sera
frammaliga.
Eldraøkið
So verður sagt, at tey eldri og
teirra avvarðandi øtast av raðfestingunum hjá kommununum. Til tað er at siga,
at hendan samgongan hevur lagt nógv fyri at loysa tørvin á bústøðum- og
búplássum til eldri og óhjálpin og vit hava sett skjøtil á 3 ítøkiligar
verkætlanir:
1. Í løtuni verður Tjarnargarður
út- og umbygdur, so hann verður demensdepil og har verða 7 fleiri pláss til
fólk við demensi.
2. Fara nú at bjóða út at byggja nýggjan depil til umlætting og
samdøgursrehabilitering í Hoyvík - her verða uml 30 pláss. Vónandi er hesin
liðugur síðst í 2019.
3. Arbeiða við byggiskrá til nýtt røktarheim til 64 búfólk við atknýttum 16
røktaríbúðum (hetta verður helst í vesturbýnum).
Harumframt verður heimatænastan
støðugt styrkt og stórt tal av fólki fær heimahjálp umframt at kommunan bjóðar
alskyns venjingartilboð til heimabúgvandi eldri.
Vónandi hava hesar reglur givið
eina hilling á, hvussu vorðið er við raðfestingunum á skúla- mentanar- og
listarøkinum.
Bestu kvøður
Gunvør Balle
forkvinna í mentamálanevnd Tórshavnar kommunu


text:
Øll, ið flyta, hava skyldu til í seinasta lagi 5 dagar eftir flyting at boða kommununi, sum flutt verður til, frá flytingini. Fráboðanin kann eisini fevna um tey húsfólk, ið flyta við, so at hesi sleppa undan at boða frá sjálvi.
Flyting innan kommunumark skal somuleiðis fráboðast.
Persónar, ið flyta úr einum Norðurlandi, hava bara skyldu at boða frá flyting, um teir skulu vera í Føroyum í meira enn 6 mánaðir.
Tann, ið flytur, skal í seinasta lagi 5 dagar eftir tilflytingina, boða kommununi, hann flytur til, frá flytingini. Flytifráboðanin kann eisini fevna um tey av húsfólkunum, ið flyta við, og sum eisini lúka treytirnar fyri skráseting, so at hesi sleppa undan at boða frá sjálvi.
Flytingin skal fráboðast tí kommunu, sum flutt verður til.
Treytirnar fyri at skráseta persónar, sum flyta til Føroya og ikki eru úr einum Norðurlandi, í Landsfólkayvirlitinum eru, at hesi hava uppihaldsloyvi sambært útlendingalógini ella hava váttan frá útlendingamyndugleikanum um, at teir eru frítiknir fyri at hava uppihaldsloyvi.
Øll, ið uppihalda sær í øðrum Norðurlandi, skulu skrásetast at vera flutt úr Føroyum, um so er, at kommunali skrásetingarmyndugleikin í komulandinum boðar frá, at tey skulu skrásetast at vera flutt til tað landið Fráboðan um flyting skal latast kommununi í tilflytingarlandinum.
Kommunan í Føroyum kann ikki skráseta persón, ið boðar frá flyting til annað Norðurland, sum fluttan úr Føroyum, fyrr enn kommunali skrásetingarmyndugleikin í komulandinum hevur boðað frá, at hann er skrásettur við bústaði har. Aðramáta skal persónurin framvegis verða skrásettur í teirri kommununi, har hann frammanundan var skrásettur, møguliga sum fluttur frá bústaðnum.
Tann, ið flytur, skal boða bústaðarkommununi frá flytingini, áðrenn flutt verður. Varir uppihaldið uttanlands meira enn 6 mánaðir, skal altíð verða boðað frá flyting. Varir uppihaldið uttanlands 6 mánaðir ella styttri, og viðkomandi framvegis hevur fult ræði á bústaðnum, hann hevur havt higartil, hevur hann rætt til at biðja um framvegis at vera skrásettur við bústaði har.
Vilt tú vita meira um fólkayvirlitið, so ring tlf 358050 millum kl. 10 og 12, ella send okkum ein teldupost lfy@us.fo.


text:
Niðurpíndur útjaðari
18. august 2015
Nú má tíðin vera komin har útoyggjarnar fáa gagn av búskaparligu framgongdini seinastu mongu árini. Sum útoyggj er at rokna allar oyggjar, sum ikki hava vegasamband til meginøkið, les Tórshavn. Vit hava ein høvuðsstað vit kunnu vera stolt av. Har finnist alt, sum ein nútímans høvuðsstaður skal hava, og ein stórur partur av æruni kann tilskrivast borgarstjóranum Heðin Mortensen, ættaður úr Trongisvági.
Í lesarabrævi undir heitinum “Sterkur høvuðsstaður, treytin fyri einum sterkum Føroyum”, skrivar borgarstjórin Heðin Mortensen m.a.:
“Tess meira vit spjaða tilfeingi og orku til somu endamál fleiri staðni kring landið, tess veikari standa vit í kappingini við tey, sum vilja hava fatur á okkara góðu fólkum. Bæði tí tilboðini gerast vánaligari og møguleikarnir verri, og tí at landið verður minni fjølbroytt og minni upprunakent, um vit umbyggja aðrahvørja bygd til at líkjast einum lítlum høvuðsstaði”
og víðari.
“Hetta merkir ikki, at aðrir býir og bygdir kring landið ikki eisini skulu mennast – men prísurin fyri at menna útjaðaran nýtist ikki at vera, at høvuðsstaðurin skal niðurlagast. Tvørturímóti, vit skulu menna bæði bygd og bý.”
Í Tórshavn liggja í dag útvið 100% av øllum størri almennum stovnum. Allar flestu stovnar í hjartanum í okkara høvuðsstaði leiga til ein kvm.prís, sum liggur upp til 200% omanfyri tað, líknandi bygningar kunnu leigast fyri uttanfyri Havnina.
Stórt sæð øll vøra, sum kemur til og úr Føroyum fer um kaikantin í Havn. Hvør gularót og marsbar eti úti í Svíni ella suðuri í Sumba hevur verið um kaikantin í Havn, har vørugjald er goldið til Tóshavnar Havn.
Stórt sæð hvør fiskastertur framleiddur til útflutning runt Føroyaland, fer um kaikantin í Havn, sum aftur her spinnur gull uppá vøru- og havngjald, sum onnur hava skapt.
Øll ferðafólk, bilar og vøra sum koma við strandfaraskipunum til og úr Tórshavn eru áløgd gjøld fyri at koma um kaikantin í Havn, sum tað almenna Føroyar rindar Tórshavnar Havn. Strandfaraskipini Smyril og Ternan gjalda eitt mánaðarliga havnagjald til Tórshavnar Havn uppá smáar 400.000 kr. Ternan fyri at flyta borgarar í Tórshavnar Kommunu innanhýsis.
Hetta er bara ein lítil partur av inntøkunum hjá Tórshavnar Kommununi, sum fyrr vóru spjaddar út á størri bygdinar runt landið, og skapti arbeiðspláss og inntøkur til útjaðaran.
Hetta er eitt satt gullnám fyri okkara høvuðsstað, og kundi man uttanfyri høvuðsstaðin ynskt sær ein størri solaritet og útjavnan av hesum virðum frá javnarborgmeistaranum í Tórshavnar Kommunu, Heðin Mortensen.
Onnurhvør bygd hevur ongar ætlarnir um at líkjast einum høvuðsstaði.
Har man í Tórshavn Kommunu tosar um íløgur til golfbanar, musikkhús, sjónleikarahús v.m berjast vit uttanfyri Havnina við at fáa endarnir at røkka saman og til dagliga raksturin av niðurslitnum barnagørðum, skúlum, ellisheimum, vegum v.m.
Havnin er ikki við sviði soð á nakran hátt og fær sítt. Uttan útjaðaran hevði nokk ikki staði so væl til í okkara høvuðsstaði.
Nú má tíðin vera komin til, at útjaðarin fær sín part av almenna ríkidøminum á landi.
Conrad Gaard Joensen
Valevni Sambandsfloksins til løgtingsvalið
RN
Aftur


text:
Sýldi drunnhvíti (lat. Oceanodroma leucorrhoa (Viel)) líkist hinum vanliga, men kennist væl frá honum, tí at hann er góðan mun størri og hevur djúpa sýling aftan í velinum. Á veingjunum er hann meira gráligur. Eingin veit hann eiga aðrastaðni í Føroyum uttan á Mykinesi og Mykineshólmi, og tað er stutt síðani, at menn vóru varir við hann har. Nú er hann nógvur, so hann má vera nørdur óføra skjótt, og tað letur til, at hin drunnhvítin otar seg undan honum, har hann kemur. Holur hansara eru langar og krókutar og oftast ringar at finna á, tí sítt gras hongur niður fyri inngongdina. Hann fer ikki út, fyrr enn hálvaskýmt er, og er eisini seinur heim á morgni.
Dúnungin er svartur. Bæði hann og hin vanligi drunnhvítin liva mestu tíðina á árinum úti á víðum havi, og hvør er treystari og fimari enn annar í flognum.
Úr: Mikkjal á Ryggi: Fuglabókin, Dýralæra II. 1951.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Petur Slyne, Stamen Stanchev og Uni Arge
Eitt fótbóltslið sum TB ei vit hava sæð,
teir vunnu bæði HB og onnur lið so fræg,
so fóru teir til Hetlands við Tjaldrinum ein dag,
humørið var tað besta, ið nakar hevði sæð.
Farið fram garpar, vinnið hvønn dyst,
so at vit síggja, at TB er fyrst,
frá málmanni og út á uttasta vong,
ja, leiðarin er við, ja, leiðarin er við,
ja, øll kenna liðið frá Tvøroyrar bý.
Og Niels hevur felagið stovnað,
hann formaður var fyrstu ferð,
og nú er tað felagið stovnað,
so nú alt tað sama ger.
B36, B36, í ár gerast teir føroyameistarar,
B36, B36, í ár gerast teir føroyameistarar.
Fram er altíð fremsta lið,
Fram er altíð fremsta lið.
Á leikvøllum vit rópa okkum hásar við,
Fram er altíð fremsta lið.
Sunnast í Føroyum í ein útsynning
búleikast sumbingar um fjørðin kring,
her býr eitt mergjað fólkaslag,
í ítrótti sýna okur tað.
Liðið tað eitur KÍ; KÍ tað eru vit,
vit hava hvítan og bláan lit,
ja, KÍ, tað eru vit.
Eiðis Bóltfelag var einaferð komið nær,
ja, so nær at tað mundi doyð út,
men so fingu teir eitt mál og hartil ein pokal
drívið á, drívið á, drívið á.
Her kemur GÍ stavað við G,
GÍ er nakað heilt fyri seg,
segði tú G av fyrstan tíð,
so mást tú eisini siga Í.
Á, vit halda øll við NSÍ,
á, vit halda øll við NSÍ,
vit stuðla teir alt tað, vit megna,
úrslit tá vit munnu fá.
Men kenna tit eitt fótbóltslið,
sum altíð er á ferð,
og mangur ein tá frøist við
tað vakra spæl, ið er.
:/ Suður norð, eyst og vest, allar flest,
vita sjálvandi, at HB skorar mest,
hartil treyst, HB allastaðni best. :/


text:
Áki Bertholdsen 12.06.2018 (10:27)
Hetta kann ikki passa
Tað er mín inniliga vón, at teir tríggir ríkisleiðararrnir í Føroyum, Danmark og Grønlandi, taka viðurskiftini hjá fyritíðarpensjónistum upp á ríkisfundinum, sum er við Leynavatn í dag.
Tað sigur Maud Vang Hansen í eini almennari fráboðan til Aksel V. Johannesen, Lars Løkke Rasmussen og Kim Kielsen, sum halda ríkisfund við Leynavatn í dag.
Tað, Maud Hansen, sum eisini er forkvinna í Heilafelagnum, sipar til, eru tær trupulleikar sum stinga seg upp, tá ið føroyskir, og grønlendskir. fyritíðarpensjónistar flyta til Danmarkar.
Í løtuni er støðan tann, at føroyskir og grønlendskir fyritíðarensjónistar kunnu ikki flyta til Danmarkar at búgva, og taka pensjónina við sær.
– Flytir ein føroyskur fyritíðarpensjónistur til eitt annað norðurland, varðveitir hann fyritíðarpensjónina av sær sjálvum. Men av onkrari merkisverdari orsøk letur hetta seg ikki gera hjá fyritíðarpensjónistum, sum flyta úr einum parti av danska ríkinum í ein annan.
Maud Vang Hansen vísir á, at ein arbeiðsbólkur hevur arbeitt við málinum, men enn er einki hent, og tað kann ikki góðtakast, heldur hon.
Tað kann ikki passa, at vit, sum eru danskir ríkisborgarar, ikki hava sama rætt í øllum trimum londunum, sigur Maud Vang Hansen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Eyðun Klakstein 13.06.2018 (09:49)
Miðil: Skipari bleiv hálva milliard ríkari
Danski miðilin Finans skrivar í dag um »stríð« í danska reiðarínum Ruth, sum hevur føroyskan eigara.
Sambært Finans var skiparin Óli Nattestad keyptur úr felagnum av Gullak Madsen, sum nú er einsamallur eigari av reiðarínum Ruth. Orsøkin var sambært Finans, at Gullak Madsen ikki vildi lata felagið víðari til skiparan í einum ættarliðsskifti.
Sølan hevði við sær, at felagið hjá Óla Nattestad, Sjey ApS, hevði avlop á 453 milliónir krónur í 2017, og sambært Finans er skiparin góður fyri umleið 600 milliónir krónur, sum standa í virðisbrøvum.
Finans skrivar, at tað er óvist, hvussu nógv partabrøvini í Ruth vórðu handlað fyri, men avlopið í Sjey vaks eftir einum ári úr 53 milliónum krónum og upp í eina lítla hálva milliard krónur.
Meira kann lesast um málið her.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Arkitektafelag Føroya
UM LIMAFELAGIÐ
Arkitektafelag Føroya (AF) var stovnað 18 juni í 1981 og hevur í dag umleið 40 limir.
Síðan 2008 hevur arkitektafelagið verið eitt burturav arkitektfakligt felag Lønarsamráðingar mandatið liggur hjá Akademikarafelagnum (AKF) Arkitektafelagið er skipað við trimum nevndarlimum, tveimum tiltakslimum og einum aðalskrivara, sum er 1/16 løntur.
Endamál felagsins er at menna ansin fyri bygging og fyri mannskapaða umhvørvinum í Føroyum.
Endamálið er herumframt at virka fyri felags áhuga- málum limanna.
Arkitektafelagið hevur gjøgnum árini skipað fyri nógvum tiltøkum bæði fyri almenninginum og fyri limirnar Soleiðis kann nevnast almenn tiltøk um arkitektur og bygging og verkstovur í arkitekturi.
Síðan 2010 hevur AF skipað fyri Arkitekturardegi, sum er eitt árligt alment tiltak og verður hildið um heystið Arkitekturardagurin hevur til endamáls at seta sjóneykuna á arkitektur og viðkomandi sam- felagsviðurskifti.
Arkitektafelagið umboðar Føroyar í einum norður- lendskum bólki umboðandi arkitektafeløg frá Noreg, Svøríki, Danmark, Íslandi og Finnlandi Bólkurin hittist á árligum NS-fundi (Nordisk Styremøde) Londini skiftast um at vera vertir Samstarvið hevur m a til endamáls at skifta orð um politisk felagsmál innan arkitektur, bygging og útbúgving og at menna eitt nú eftirútbúgving og kappingar.
Saman við hinum norðurlendsku arkitektafeløgunum mynda Arkitektafelag Føroya norðurlendska lima- skapin í Sektión 1 í altjóðafelagsskapinum UIA, Union Internationale des Architectes.


text:
Jólabryggið hjá Føroya Bjór kemur fríggjadagin 6. november. Eins í fjør fara vit at gera nakað burtur úr J-degnum.
Frá Føroya Bjór siga bryggjarar um jólabryggið 2015, at nógv er gjørt burtur úr góðsku og neyvari samanseting av rávørunum. Sera góð skotsmál eru eisni givin frá útlendskum serfrøðingum, ið hava smakkað Jólabryggið hjá Føroya Bjór 2015.
Føroya Bjór kemur at lýsa við J-degnum á Kiss FM, Voxpop og á Facebook og vit koma at senda plakat út sum tit kunnu heingja upp. Sølu fólk frá Føroya Bjór koma eisini út og skifta fatølsetikett v.m.
Um tit hava spurningar eru tit vælkomin at ringja til Sophus Dal Christiansen á 29 54 34


text:
Orð: Eyðun Nolsøe
Lag: Terji Rasmussen
Vit ganga á sama vegi
fevna um sama heim
fjakka í ótta og gleði
syrgja og halda á gleim
Og lívið er okkara gáta
eitt undur sum allatíð er
í náttini nýføddur grátur
borin á kærleikans lokkandi vallaraferð
Enn einaferð
eigur tú dagin at virka í frið
og myrkrið at droyma við mína lið…
Vit áttu at staði saman
í kuldanum kynt eitt bál
so lýsti tó vinarglæman
um vit ikki rukku á mál
Men lívið tað er ein gáta
ein fløkja sum allatíð er
um túsund menniskju práta
– so hoyrist úr vindinum grátur har órættur er
Eru vit deyv
tí vit eiga dagin at virka í frið
og myrkri at hvíla og elska í…


text:
Navn: Rólvur 3
Skrásetingar nr.: FR91103
Folaður: 1991
Kyn: Hestur
- geldur nov. 2011
Litur: Reyðbrúnur við pangaré, ál og stjørnuhárum
- Hevur litgenini Ee Aa toto -f
Stongmát: Vænta hann er yvir 125cm (høgur)
Sinnalag: Sera róligur og spakur. Ikki tilriðin, men abbadóttir Tórstein, Freia, hevur riðið á honum uttan trupuleikar.
Eigari: Anna Louisa Joensen - Argir
Fortíð: Rólvur3 varð folaður í Djúpadali hjá Tórstein Holm. Har hevur hann gingið tað mesta av lívinum.
2011 bleiv hann fluttur til Havnar og stóð hjá Onnu Louisu Joensen.
Summarið 2011 slapp Anna Louisa Joensen at eiga hann.
Avkom:
Ljósi - FR95105
Brúsi 1 - FR02101
So fekk hann 2 fyl saman við Álvuni2, men tey doyðu og vórðu ikki skrásett.
Brúsi 2 - FR07103
Reyði - FR08101
Disan - FR09104
Múli 2 - FR10101
Logn - FR11104


text:
Orð: Horace C. Hastings
Týtt: Edmund í Garði
1. Møtast vit, tá lív er liðið,
hinumegin Jordaná,
og við frelstum finna bústað
allar ævir Guði hjá?
Niðurlag: :,:Møtast vit:,: frelst á Lívsins Ljósu Strondum,
har øll jarðarneyð og syndin er í allar ævir av?
2. Møtast vit í Halga Staðnum,
fram við Lívsins reinu Á?
Har ei verður nátt og myrkur,
Guð er sjálvur Ljósið tá.
3. Har tey endurloystu syngja
Guði lovsong hvønn ein dag
frammi við Guðs Dýrdartrúnu,
tí tey náddu Lívsins Stað.
4. Møta vit har teimum kæru,
sum her fóru okkum frá,
í Guðsdýrdini tey hoyra
nevna oss við navni tá?
5. Tá ið Harrin Jesus kemur,
møta vit tá Honum glað,
tí vit høvdu her á foldum
Hansar ríku frelsu sæð?
6. Ja, um bert vit fevna faldin
av Hans kappa her á fold,
vovin av Hans Orð’ og dópi,
vín og breyði – Jesu hold!
7. Ja, um her vit Honum tæna,
stíga í Hans hirðaspor,
tá vil Hann av náði bjóða
okkum til sítt Kongaborð.
Niðurlag: Tá vit glað, tá vit glað,
møtast frelst á Lívsins Strondum,
har øll jarðarneyð og syndin
er í allar ævir av.


text:
03. Jul 2012
Um tú rennur teg í trupuleikar ella ivast í nøkrum, eru vit altíð klárir at hjálpa tær. Vit eru til arbeiðis í alt summar. Tað er einans framleiðslan, sum fer í feriu frá 9. juli til og við 3. august.Til ber at seta...
03. Jul 2012
Bankin vendi sær sjálvsagt til Føroya fremsta heimasíðuveitara fyri at fáa nýggja heimasíðu. Heimasíðan er ein liður í at vera sjónligari á netinum, og hetta fer vónandi at eydnast væl við nýggju síðuni. Suðuroyar Sparikassi leggur dent á at veita privatkundum ráðgeving...
03. Jul 2012
Dagstovnurin við Løgmannabreyt fekk fyri stuttum nýggja heimasíðu frá Knassum. Heimasíðan fekk eitt nógv frískari snið, samstundis sum ymiskt av tilfarinum varð hugsað umaftur. Starvsfólki á dagstovninum vilja saman við foreldrum gera stovnin til eitt gott stað at verða. Her skal vera ein...
29. Jun 2012
Nú nýggj lóggáva er lýst at koma í gildi í Føroyum viðvíkjandi keypi og sølu av fastogn er gjørdur ein felags portalur, har advokatar lýsa ognir til sølu. Heimasíðan er úrslit av samstarvi millum føroyskar advokatar, ið hava stovnað felag at...
06. Jun 2012
07 Vestur hevur seinastu árini haft eina aktiva heimasíðu og harvið eisini nógv vitjandi.
08. Mai 2012
Sara Olsvig, sum situr á Fólkatingi fyri grønlendska flokkin Inuit Ataqaatigiit, vendi sær til Knassar fyri at fáa sær eina væl virkandi heimasíðu og sum eisini er løtt at umsita.
18. Apr 2012
Í samstarvi við eigaran av Vevlistanum, Klikk.fo, kunnu vit nú bjóða kundum okkara ókeypis pláss á Vevlistanum restina av 2012.
27. Mar 2012
Møblaframleiðarin HOWE stendur m.a. aftanfyri heimskenda stólin 40/4.


text:
Blálonga (toskaættin)
Molva dypterygia (Pennant, 1784)
Stødd: Blálonga verður upp í 155 cm long.
Dýpi: Hon er úr 130 m niður á 1500 m dýpi, vanligast úr 300 m niður á 800 m.
Litur: Hon er myrk, brún-grá um bakið. Undir búkinum er hon ljósablágrá. Allur fiskurin hevur ein bláligan farra og skyggir eitt sindur í bronsuliti. Ofta nakað sprøklut um síðurnar. Sterturin, búkfjaðrarnar og ryggfjaðrarnar hava svarta rond, sjálvur fjaðrajaðarin er bleikljósur.
Teinar: R1 12-14; R2 72-84; G 70-76.
Lýsing: Blálonga er langur, smidligur fiskur. Hon hevur tvær ryggfjaðrar, tann fremra er stutt og eitt sindur hægri enn tann aftara. Tann aftara er long og røkkur aftur til klingruna. Gotfjøðurin er frá gotinum aftur í klingruna. Høvdið er langt og mjátt. Hon hevur undirbit. Finnan er styttri enn eygnatvørmátið. Hon hevur stór eygu, stóran Toskafiskar Toskaættin kjaft við stórum, hvøssum tonnum. Sterturin bogar nakað aftureftir.
Eyðkenni: Serliga kløn um klingruna. Tann bláligi farrin. Svarta rondin um stertin.
Týdning: Blálonga verður nógv veidd og er virðismikil fiskur.
da: Blålange - Byrkelange, en: Blue ling, fr: Lingue bleue, ís: Blálanga, no: Blålange, tý: Blauer Leng
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Franz Schubert
Franz Peter Schubert (føddur 31. januar 1797 í Himmelpfortgrund (í dag ein partur av býarpartinum Alsergrund) í Wien, deyður 19. november 1828 í Wien) var eysturíkst tónaskald og pianistur.
Schubert er mest kendur fyri sínar lieder (sangir við klaverfylgispæli), hann komponeraði umleið 600 av hesum slagnum í stutta lívi sínum. Hann gjørdist einans 32 ára gamal. Hann nýtti tekstir hjá samtíðar yrkjarum sum Goethe, Friedrich Schiller, Heinrich Heine og Friedrich Rückert. Hann verður mettur at vera tann størsti innan hetta slagi av tónleiki. Umframt lieder er hann eisini kendur fyri sínar symfoniir, kirkjulig kórverk og klaververk. Derudover er han kendt for sine symfonier, kirkelige korværker og klaverværker. Hann verður mettur at vera ein av teimum størstu tónaskøldunum í tí seinu klassisimuni og tíðliga í romatisismuni. Hann var ein av teimum mest framførdu tónaskøldunum fyrst í 19. øld.


text:
Høvdu uppiborið javnleik
Eitt stig í dag hevði verið rættvíst fyri bæði liðini. Dysturin var tamur fyri tað mesta, men toftamenn drógu longra stráðið til endans.
Dysturin í dag hevði fyri sovítt onki at siga fyri okkara viðkomandi. Vit hava mist sambandið við ovastu liðini í seinastuni og sum áður nevnt, so hevur tað verið trupult at finna stevið aftur her í endanum av fyrstu hálvu.
Nógv leikbann og skaðar merktu liðið í dag, ið mátti fara aftur í arkivini at manna bonkin umframt at gera avtalur við leikarar í síðstu løtu, so vónirnar vóru ikki tær allarbestu undan dystinum.
Tá tað so kom til stykkis, so merktu vit at B68 vóru at tosa við. Ikki nógv skildi liðini hendan dagin. Givið er at vit spældu heldur varisliga og satsaðu lítið, men hevði tað ikki staðið so illa til sum tað gjørdi í dag, so høvdu 3 stig bestemt ikki verið órealistiskt. Hinvegin hoyrdist eisini at mótsøðuliðið manglaði nakrar lyklaleikarar, so tað var kanska lagt upp til at stigini blivu deild av fyrstan tíð.
So bleiv tó ikki. B68 fær fríspark uttanfyri sekstanmeturin hjá okkum beint áðrenn hálvleik og skotið snittar múrin og snýtir Gerhard í málinum, ið var blivin heintaður í vikuni at standa í mál, nú nógvir skaðar darva hópin. Hann fekk tó onki gjørt við hendan bólt, ið endar í netinum og so er 0-1 til útiliðið.
Annar hálvleikur var fyri tað allarmesta tamur og seinur, við lítlum og ongum møguleikum. Tó fáa vit ein risa møguleika at javnað, tá málmaðurin fer út úr málið sínum í vinstru síðu at forða fremsta leikara hjá okkum, ið sendir bóltin aftur innfyri til Jógvan Drangberg, ið kundi sett bóltin í tómt mál, um hann ikki var akkurát ov høgur hjá honum at móttaka. Ístaðin rakar hann undir bóltin við høvdinum og skallarin fer beint uppum yvirleggjaran.
Møguleikarnir vóru sum heild ógvuliga fáir og tá dómarin floytar av, so hava toftamenn málið, ið skildi liðini á degnum. Tað gjørdist onki við tað.
Steðgur, hvíld og rokeringar
Tað gongur sjón fyri søgn at grundarlagið fyri einum kappingarførum liðið í 1. deild er til staðar hjá B71. Har manglar í, men tað manglar ikki nógv í, áðrenn stabilitetur kann valda á liðnum. Høvdu fleiri av okkara leikarum verið sterkari fyri mentalt enn teir eru, so vóru vit kanska ikki so sperdir sum støðan er. Soleiðis er tað bara og tað er kanska uppá sítt pláss, tá menn hava fingið hvíld og tikist við onnur ting enn fótbólt í nakrar vikur, at teir leikarar, ið tola ringast mótgongdina taka í egnan barm og siga við seg sjálvar um at venja hendan partin av spælinum meira.
Givið er eisini at somu leikarar hava ikki havt optimalar arbeiðsumstøður við tí at hópurin er spentur til brestipunktið, næstan hvørja viku, men hettar burdi ikki verið nakað ókent fyri B71'arar. Vit eru fá og tað er torført at fáa kabalina at ganga upp viðhvørt. Tað má man vera instillaður til tá man letur seg í gult og blátt.
Tá tað so er sagt, so er tað eyðsæð at vit mugu út í steðginum og finna styrk til liðið og gera nakrar broytingar fyri at fáa okkara kappingarár uppaftur at koyra meira optimalt. Leikarar eru troyttir, men steðgurin fer at geva teimum "pustirúm", sum danskarar kalla tað. Málið er at vit hava ein størri hóp og fleiri streingir at spæla uppá, tá kappingin byrjar aftur 04. august heima ímóti HB.
Vit standa saman øll sum ein, annars fara vit í tvíningar. Latið tað ikki blíva tað seinna.
Góðan summarsteðg øll somul og síggjast aftur um ikki so langa tíð!
Drívið á B71!


text:
Kelda: SEV
Í orkukanningini, sum Umhvørvisstovan herfyri læt landsstýriskvinnuni í orkumálum, Sirið Stenberg, verður mælt til at byggja pumpuskipan millum vatnbyrgingarnar í Vestmanna.
Orkukanningin vísir á, at tað er skilabest, at ein stigvís útbygging av orkugoymslum við pumpuskipanum fer fram, soleiðis at varandi orkuframleiðslan verður gagngnýtt í mest møguligan mun.
Fyrsta stigið at byggja pumpuskipan í Vestmannaøkinum kann takast uttan at víðka byrgingarnar, og hetta kann hóskandi fara fram á leið 2024-25. Ein útbygging av byrgingunum verður helst ikki neyðug, fyrr enn vit nærkast 2030, er ein niðurstøða í kanningini.
Høvið verður at kunna seg nærri um hesi viðurskifti týskvøldið á Vestmannadøgunum, tá ið Hákun Djurhuus, stjóri í SEV, og Terji Nielsen, menningarleiðari hjá elfelagnum, fara at leggja fram um pumpuskipan í Vestmanna. Framløgan verður í kantinuni í Heilsumiðstøðini í Vestmanna týskvøldið 18. september, kl. 19.00, har m.a. verður víst á, at vatnorkan í Vestmanna fær ein alsamt størri leiklut á grønu kósini fram ímóti 100 prosent varandi orku á landi í Føroyum í 2030. Vestmannaøkið verður týdningarmikil partur av kjarnuveitingunum, tá oljan verður niðurlagað til bert at verða tiltakstrygd, um t.d. varandi orkukeldurnar av eini ella aðrari orsøk ikki nøkta tørvin í elframleiðsluni.
Vatnorkuverkini verða í størri mun kjarnin í elskipanini, tí vatnorkan er støðug orka, sum kann goymast og kann tryggja, at eingi sveiggj eru í sjálvari framleiðsluni. Vatnorkan stimbrar harvið elnetið, so at elveitingin verður støðug. Hetta støðufestið – sonevndar kjarnuveitingar - fæst í dag í stóran mun frá oljuriknu verkunum.
Sí eisini www.sev.fo.


text:
Í aldrinum upp til 10-12 ár skulu børnini ikki spæla eitt ávíst pláss á vøllinum. Tvørturímóti skulu børnini royna at spæla á so nógvum plássum sum gjørligt og soleiðis fáa kunnleika til ymsu plássini. Hetta er góð vitan og góðar royndir, tey seinni kunnu brúka á hondbóltsleiðini.
Eisini skulu allir spælarar royna at vera í málinum, og fleiri orsøkir eru til tað. Nógv børn hava hug til at vera málverji og halda, at tað er spennandi at vera í mál, onnur hava hug, tí tað sær einfalt út – antin bjargar tú ella fer bólturin í mál.
● Børnini fáa royndir og koma at kenna plássi sum málverji. Hesa vitanina kunnu tey brúka sum útispælarar
● Venjarin sær, hvør hevur hegni at verða málveji
● Ov tíðliga at velja ein málverja


text:
1. januar 1949 stovnaðu sjúkrarøktarfrøðingar í Føroyum á fyrsta sinni deild undir Dansk Sygeplejeråd, stytt DSR. Orsøkin til hetta var, at tað var ynskiligt við meiri skipaðum arbeiðs- og lønarviðurskiftum. Hetta bar í sær, at DSR hevði samráðingarrættin fyri teir føroysku sjúkrarøktarfrøðingar. Tey fyrstu nógvu árini var arbeiðið hjá forkvinnu felagsins ólønt, og varð starvið røkt við síðuna av øðrum starvi.
Í 1976 hendi tað, at felagið fekk nevnd og fulltíðarsetta forkvinnu. Um sama mundi lat DSR, Føroya deild upp egna skrivstovu í leigaðum hølum í J. Nolsøsesgøtu 20 í Tórshavn. Limatalið var tá umleið 400. Sama árið varð eisini farið undir blaðútgávu, og fyrsta Vøka kom út.
Á vári 1980 flutti skrivstovan niðan í Gundadal, men 1. jóladag fórst alt av eldsbruna, og ein stórur partur av søguni hjá deildini fór upp í royk. Hildið varð fyribils til í Tróndargøtu 27, og í apríl 1981 lat skrivstovan upp við Svalbardsvegin.
Í 1988 varð av álvara farið undir at fáa skipa eitt sjálvstøðugt føroyskt fakfelag fyri sjúkrarøktarfrøðingar. Ein samd nevnd metti tíðina vera komna at taka hetta stig. Á aðalfundinum 4. februar 1988 varð heimild givin nevndini at fyrireika stovnsetan av sjálvstøðugum føroyskum felag fyri sjúkrarøktarfrøðingar.
Fortreytin fyri samtyktini var, at tað framvegis skuldi vera neyvt samstarv millum føroyska felagið og Dansk Sygeplejeråd. So varð farið undir fyrireikingararbeiðið at gera uppskot til viðtøkur og mangt annað. Eisini skuldu lógarbroytingar til í DSR og PKA.
Tann 1. oktobur 1988 upprann umsíðir tann dagur, tá føroyskt felag fyri sjúkrarøktarfrøðingar varð stovnað. Tað fekk navnið Sjukrasystrafelag Føroya, og ábyrgdin og avgerðarætturin vóru nú á føroyskum hondum.
Fyrsta forkvinna í nýstovnaða føroyska felagnum var Jórun Joensen. Í fyrstu nevndini vóru eisini Anna Sofía Durhuus, Katrina Joensen, Mourentsa Simonsen, Ragna Skylv Reinert, Birtha Persson og Ása Mikkelsen.
Felagið fekk egið búmerki, hvonnina, og felagshúsini í Lucas Debesargøtu 14 vórðu keypt í 1991.
Í 2002 á aðalfundi varð heitið sjúkrasystir broytt til sjúkrarøktarfrøðingur, og felagið fekk heitið Felagið Føroyskir Sjúkrarøktarfrøðingar.


text:
Michigan
Michigan (enskt: State of Michigan) er ein lutstatur í Samveldisríkinum Amerika við umleið 9,8 mió. íbúgvum. Lansing er høvuðsstaðurin og Detroit er størsti býurin. Í 1837 bleiv Michigan lutstatur í USA. Ovara Hálvoyggj (á enskum Upper Peninsula ella UP) hevur mark við Wisconsin og Niðara Hálvoyggj (á enskum Lower Peninsula) hevur mark við Indiana og Ohio.
Arbeiðsloysið í Michigan er 11,7 % (januar 2011), og tískil væl størri enn miðal fyri alt landið, ið er 8,9 %. Í Michigan eru størstu bilverksmiðjur í heiminum: Ford og General Motors. Av Ford-smiðjunum lata teir 15 500 nýggjar bilar um dagin.
Innihaldsyvirlit
Landafrøði[rætta | rætta wikitekst]
Michigan er umgyrdur av Great Lakes á øllum síðum. Eyknevni er Stóruvøtnstaturin (enskt: The Great Lakes State). Sunnarlaga í Kanada og norðarlaga í USA, m.a. í Michigan og Wisconsin, eru fimm stór vøtn, sum eru samanhangandi: Michiganvatn, Huronvatn, Erievatn, Superiorvatn og Ontariovatn. The Great Lakes, sum vøtnini verða nevnd á enskum, eru til samans tað størsta økið í heiminum við feskvatni.
Búskapur[rætta | rætta wikitekst]
Á einum stórum strekki vestan fyri Erievatn í Eystur-Michigan dyrka teir bara soyabønir, jarðnøtir og mais. Um tú siglir eftir onkrari á har, so sært tú teir høgu maisleggirnar, ið verða upp til 3 metrar, standa á áarbakkanum, og koyrir tú við toki, so koma maisleggirnir upp fyri vindeyguni á ferðamannavognunum, so tú leingi ikki sært annað enn maisbløð. Nakað av maisini verður m.a. nýtt til matna, vit kenna "corn flakes".
Arbeiðsfólkið er ofta lítið, tað kunnu vera heilt ovurstórir garðar, har ið kona og maður eru einsamøll uttan ta allarstrævnastu tíðina um heystið. Við tað at garðarnir oftast eru so ógvuliga stórir, leggja bøndurnir ikki í at brúka stórvegis av tøðum, summir taða yvirhøvur ikki, komið veksur kortini, men so velta teir heldur ikki sama stykki ár um ár; tá ið teir hava havt korn í einum stykki eitt ár, verður tað bara liggjandi til gras í nøkur ár.
Bilídnaður[rætta | rætta wikitekst]
Bilídnaðurin hevur serliga tikið seg fram í Michigan.[1] Fyrst í 20. øld fóru bilverksmiðjurnar hjá Henry Ford í Detroit, Michigan undir at nýta flutningsbond. Arbeiðið við flutningsbandi fer soleiðis fram, at hvør arbeiðari ger bara ein lítlan part av tí arbeiði, sum skal til fyri at gera lutin, sum t.d. kann vera ein bilur. Bilurin, sum er í gerð, verður so fluttur við flutningsbandinum víðari til tann næsta arbeiðaran, sum so ger sín part av arbeiðinum. [2] Áður var tað so, at allir arbeiðsmenninir vóru við til at gera næstan allan bilin. Nú vórðu bilarnir hjá Ford, General Motors og Chrysler settir saman av lidnum lutum. Í fyrstani var bara eitt modell at fáa, og bara ein litur, sum var svart. Síðan dagarnar hjá Henry Ford er nógv hent í bilídnaðinum í Michigan. Á einari bilverk smiðju verða teir einstøku lutirnir framvegis settir saman til ein bil, men meginparturin av tí arbeiðinum í USA verður nú gjørt av maskinum. Einstøku lutirnir verða gjørdir á ymiskum verksmiðjum, og tær kunnu vera í hvør sínum landi, kanska langt burturi frá tí verksmiðjuni í Detroit ella Lansing, har bilurin verður settur saman. Í 2013 varð næstan fjórði hvør bilur gjørdur í USA, gjørdur í Michigan (22 %). [3] Michigan hevur í 2011 framleitt 1.9 mió. bilar, 1.5 mió. framleitt í Detroit ella Lansing.[4]
Kelduávísingar[rætta | rætta wikitekst]
- ↑ http://www.slate.com/articles/news_and_politics/explainer/2012/02/why_are_all_the_big_american_car_companies_based_in_michigan_.html
- ↑ Drowne, Kathleen Morgan; Huber, Patrick (2004). Nineteen Twenties. Greenwood Press. s. 245. ISBN 0-313-32013-6.
- ↑ http://www.detroitchamber.com/economic-development-2/chamber-initiatives/michauto-universal-name/the-auto-industry-in-michigan/
- ↑ http://www.detroitchamber.com/economic-development-2/chamber-initiatives/michauto-universal-name/the-auto-industry-in-michigan/
Sí eisini[rætta | rætta wikitekst]


text:
- Tíðindi, mentan og ítróttur
Viðgera uppskot um tilfeingisgjald
Løgtingið fer í dag at viðgera uppskotið hjá Høgna Hoydal, landsstýrismanni, um tilfeingisgjald.
Lógin leggur upp til, at tey, sum hava atgongd at veiða av føroyskum rættindum, skulu gjalda tilfeingisgjald fyri serliga stóra vinningin, sum atgongdin til fiskiskapin kann geva.
Serliga stórur vinningur verður útroknaður frá seinastu roknskapartølunum hjá flotanum, býtt á bólkar, fyri at staðfesta, hvussu stórur samlaði vinningurin er.
Tá ið gjørt verður upp, hvat hesin vinningurin er í ymsu bólkunum, verða rakstrarkostnaðir og útreiðslurnar til hýrur drignar frá.
Tann serligi stóri vinningurin í prosentum av søluvirðinum fyri hvørt fiskaslag verður so gjaldið fyri komandi árið.
Øll, sum eru í sama bólki, skulu gjalda sama gjald fyri kilo, so at tað loysir seg at fáa sum mest burtur úr hvørjum kilo í landingarvirði.
Í uppskotinum verður mælt til, at vinningur, størri enn 10 prosent av søluvirðinum, verður roknaður sum serliga stórur vinningur. Og av honum verða 70% ásett sum veiðigjald.
Harumframt verður veiðigjaldið tillagað, um uppboðssøla hevur verið av fiska-slagnum.
Uppboðssøluprísurin ávirkar veiðigjaldið í mun til, hvussu nógv verður boðið út av ávísa fiskaslagnum.
Lógin fær ikki fullan virknað fyrr enn í 2020, og tí verður fyribils gjald sett á í 2018 og 2019 sum partur av avreiðingarvirðinum.
Heimaflotin, t.e. trolarar, línuskip og útróðrarbátar, ið fiska botnfisk, fara sambært uppskotinum og útrokningunum, ikki at gjalda veiðigjald í 2018 og 2019.
Uppskotið varð sent til hoyringar, samstundis sum tað varð lagt fyri tingið.
Tá ið lógin hevur verið til hoyringar, verða hoyrings-svarini viðgjørd og møguligar tillagingar gjørdar, sigur Fiskimálaráðið.
Sí eisini


text:
Tað loysir seg at spara upp til pensjón - eisini við nýggju lóggávuni11-04-2012
“Tað er ein misskiljing, at tað ikki loysir seg at gjalda inn til pensjón, eftir at nýggja lóggávan kom í gildi” sigur Símun Lassaberg, pensjónsráðgevi í Eik
Væl vitjaði netbankakvøld í Eik30-03-2012
Nú tey fyrstu netbankakvøldini eru farin afturum, sæst, at tørvurin á slíkum tiltøkum er stórur
Quicksy gjørdist ársins unga virki 201230-03-2012
Aftur í ár hevur YE kappingin verið á torginum í SMS. Eik er høvuðsstuðul og hevur tí fylgt gongdini í kappingini. Her kanst tú lesa meir og síggja myndir frá kappingini.
Yvirtøkan av gamla bankanum tyngir roknskapin hjá Eik, men útlitini eru góð30-03-2012
Fyrsta roknskaparárið eftir yvirtøkuna av virkseminum frá gamla Eik Banka, staðfesti Eik Banki Føroya eitt hall eftir skatt á 256 mio. kr. Rakstrarúrslitið er í týðandi mun ávirkað av tapum av útlánum og aðrum ognum, sum vórðu yvirtiknar
Nýggj telefonskipan26-03-2012
Eik er í ferð við at taka eina nýggja telefonskipan í nýtslu. Í tí sambandi kann koma fyri, at bíðitíðin er nakað long. Vinarliga haldið okkum til góðar


text:
Pætur Hjalmar Evensson 10.10.2018 (18:30)
Rannvá vil salta so nógv skinn sum gjørligt
- Hetta er ikki eitt vanligt arbeiði hjá einari 21 ára gamlari damu, men hetta er nakað, sum eg tími væl.
Soleiðis sigur 21 ára Rannvá Magnadóttir, sum annað árið á rað saltar seyðaskinn fyri familjufyritøkuna, Sp/F Oikos, sum útflytir føroysk skinn. Í ár stendur hon á Drelnesi og tekur ímóti skinnum frá fólki í Suðuroynni, og hon ætlar sær at salta so nógv skinn, hon fær hendur á.
Rannvá Magnadóttir heldur tað hava stóran týdning, at mann ger sítt fyri at dálka minni og ansa eftir umhvørvinum. At lata vera við at blaka seyðaskinn burtur, so at tey heldur kunnu gagnnýtast, er ein góður máti at gera ein mun.
- Vit hava so øgiliga nógvan seyð í Føroyum, so tað er synd, um øll hesi vøkru skinnini bara enda í einari bingju og fara upp í royk. Tí er spurningurin bara, um fólk tíma at lata tey inn, ella um tey heldur vilja blaka tey vekk.
Les longri samrøðu við hana og við Helgu Nordendal frá Oikos í Sosialinum frá í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Avstralski Nick D’Arcy var um at fáa ein dopingdóm fyri nýtslu av astmaevninum Formoterol, inntil avstralska svimjisambandið nú onkunsvegna fekk FINA til at umstoyta dómin, av tí at tey í Avstralia høvdu forsømt at tryggja at FINA hevði fingið neyðugu TUE upplýsningar um medisinska tørvin hjá D’Arcy at taka hetta astmamedisin. Tey høvdu eftir øllum at døma sent upplýsningarnar sum telefax í november í fjør, men uppdagaðu so fyrst tá ið FINA tók hann fyri doping við evninum í juni mánaða, at FINA ikki hevði fingið upplýsningarnar.
Formoterol er forrestin nágreiniliga sama slag av astmamedisin, sum eisini avstralski Ryan Napoleon herfyri fekk 3 mánaðar karantenu fyri at nýta, tí at apotekið var komið til at seta skeiva etikett á hansara astmai-inhalator. Og D’Arcy, ja hann er ein kúllur sum varð blakaður av liðnum hjá Avstralia til HM í Manchester í 2008, tí at hann í slagsmáli hevði brotið nøsina á einum øðrum svimjara.
Les swimnews.com


text:
Spurningar at seta sær í eini truplari trætu
- Hvussu er sambandið tykkara millum?
- Um henda trætan verður loyst, hava tit tá áhuga í framhaldandi samarbeiði?
- Hevur nakar av tykkum ein áhuga í at draga málið út?
- Hevur sambandið tykkara millum týdning ? ella er tað bert úrslitið sum telur?
- Hevði konfliktin verið loyst, um tit vistu hvør fekk rætt í rættinum?
- Um tú vinnur hesa rættarsakina, hevur tú tá fingið tín tørv nøktaðan?
- Um tú vinnur rættarsakina, er konfliktin so loyst?
- Um nú hin vinnur rættarmálið, hvussu ávirkar hetta teg og konfliktina?
- Hvussu hevði tað ávirkað teg, um ein loysn var funnin, um eina viku, ein mánaða, eitt ár.
- Hvat væntar tú at fáa burturúr einum rættarmáli?
- Hevur konfliktin skatt samskiftið?
- Hevur konfliktin elvt til eisini at vera ein spurningur um at missa andlit ?
- Hevði tað havt týdning fyri teg at fingið eina umbering ella at hin angraði?
- Hevur umdømi, umtala, nakað at týða fyri nakran av tykkum?
- Hava tit brúk fyri at fáa staðfest eitt dømi ? ella hvussu?
- Eru møguleikarnir her avmarkaðir, eitt antin/ella ? ella eru aðrir møguleikar?
- Hevur nakar av tykkum ein áhuga í at draga málið út?
- Halda tit, at tit hava roynt alt – “at onki nyttar” ?
- Hvussu byrjaði henda konfliktin?
- Hvat var tað, sum gjørdi, at tit endaðu í hesi konflikt?
- Hvussu og nær byrjaðu trupulleikarnir?
- Hvør var osøkin til, at tit ikki kundi loysa hesa konflikt?
- Hvat væntaði ella væntar tú av hinum?
- Hvussu hevur tykkara samskifti annars verið áður?
- Hvør skal loysa konfliktina?
- Um tú hevði valið, hevði tú so viljað, at tit sjálvi funnu eina loysn ella, at ein triðjipersónur tók avgerð fyri tykkum – ein dómari, leiðari, myndugleiki etc.
- Hevði tú vilja at tit einaferð aftrat í felag royndu at finna eina loysn?
- Hvat hevur mest týdning fyri teg í hesum máli?
- Heldur tú, at hin parturin vil ganga við til at royna at gera eina avtalu?
- Hvat sigur títt bakland, um tú roynir at finna eina avtalu?
- Eru onnur fólk, sum eru íblandað, ávirkað av konfliktini, kanska óbeinleiðis?
- Hvørjum hava tit brúk fyri, fyri at gera enn eina roynd at tosa saman um eina loysn?
- Hvussu sær ein góð framtíð út fyri tær (aftaná 1mánaða, 6 mánðar, 1 ár)?
- Hvør skal avtalan vera, sum er nøktandi fyri teg?


text:
Í kuldanum í morgun varð brúgvin sett upp tvørtur um áarmunnan, har Ósáin rennur út á Vágna.
Tíðindaskriv frá Klaksvíkar kommunu,
Stórar broytingar síggjast í hvørjum í miðbýarøkinum, tí nógv ferð er á byggingini, og nógvar verkætlanir hittast í økinum fyri tíðina.
Íbúðarbyggingin nærkast alsamt málinum, og íbúðirnar á Biskupstorgi verða lyklaklárar tíðliga í komandi ári. Brúgvin sambindir júst íbúðarøkið við økið eystan fyri ánna og er partur av heildini, sum skal gera miðbýin gonguvinarligan og hugnaligan.
Harafturat verður pumpihúsið til sjóhitaskipanina bygt vestan fyri íbúðarbygningin, har vekslarin til sjóhitan verður staðsettur. Pumpihúsið verður bygt í fleiri hæddum og gevur sostatt fjølbroyttar nýtslumøguleikar í miðbýarhjartanum í framtíðini.
Sjálv sjóhitaskipanin er eisini á trappuni, í løtuni verður grivið fyri at sambinda rørini millum kappróðrarneystið og Betesda við pumpuhúsið, har sjógvurin skal takast inn í vekslaran. Sjóhitaskipanin verður klár til nýtslu umleið somu tíð, sum íbúðirnar verða lidnar á Biskupstorgi, og sostatt koma fleiri miðbýarverkætlanir á mál innan fyri komandi mánaðarnar, umframt at fleiri aðrar eru í gongd og ávegis.


text:
Vilt tú vera við til at menna og leiða Føroya mest fjølbroytta dátuhús?
Vit leita nú eftir leiðarum til báðar samstarvseindirnar á Hagstovuni, hagdeildina og KT-deildina. Hagdeildin mennir og framleiðir hagtøl og fakliga innihaldið. KT-deildin mennir hagtalsskipanir, og hevur ábyrgd av tøkniliga grundarlagnum undir hagtalsframleiðsluni.
Stjórin og leiðararnir fyri báðar eindirnar manna leiðslutoymið á Hagstovuni.
Leiðari til hagdeildina
Samfelagið hevur áhaldandi tørv á fleiri og betri hagtølum. Eitt týðandi stig á hesi leið er at skipa og betra manna- og virkisgongdir á deildini. Einstøku hagtalsframleiðslurnar skulu mennast eftir sama yvirskipaða leisti, og hava felags amboð og háttaløg tøk til framleiðsluna.
Hagtalsframleiðslurnar eru skipaðar í hagtalsøki eftir altjóða leisti. Starvsfólkini hava ábyrgd av rakstri av hagtalsøkjunum, sum er at innheinta, dátuviðgera, greina og miðla. Roknast kann við, at leiðarin eisini fær sjálvstøðuga ábyrgd av einum hagtalsøki, og fær seg royndan í at framleiða hagtøl. Fyri rætta viðkomandi er talan tískil um fjølbroytt starv við avbjóðingum innan leiðslu, menning og hagtalsframleiðslu.
Sum leiðari á hagdeildini verður tín ábyrgd at:
- Skipa og menna háttaløg og amboð til felags nýtslu
- Fyrireika og leiða verkætlanir til menning av nýggjum hagtølum
- Leggja ætlanir fyri og menna miðlanina av hagtølum
- Í leiðslutoyminum leggja og raðfesta arbeiðsætlanir fyri hagtalsframleiðslu við atliti at tørvi og møguleikum
Tínir førleikar
Tú hevur samfelagsvísindaliga útbúgving, t.d. cand.scient.pol, cand.scient.soc, cand.polit ella líknandi frá hægri lærustovni.
Tað er fyrimunur, um tú hevur royndir við verkætlanarleiðslu, hevur innlit í hagtalsframleiðslu og samfelagsviðurskifti og hevur vitan um miðling av fakliga avbjóðandi tilfari.
Tú ert forvitin av lyndi, arbeiðir sjálvstøðugt, dugir væl at samstarva og hevur eitt skipað arbeiðslag.
Leiðari til KT-deildina
Tøkniliga menningin gevur nýggjar møguleikar og setir nýggj krøv. Ein týðandi avbjóðing er at menna hagtalsskipanir og skipa dátur undir hagtalsframleiðslunum í ein felags bygnað eftir altjóða hagtalsleisti í eitt dátuvøruhús.
Dátugrundarlagið undir hagtølunum verður bæði ment inni á Hagstovuni og uttan fyri stovnin. KT-deildin samstarvar tí tætt við starvsfólk og við onnur uttanhýsis, ið veita skráir og dátur. Ein týðandi uppgáva á KT-deildini er at umsita og menna samstørv og ikki minst at íverkseta ymiskar skipanir.
KT-deildin hevur ábyrgd av undirstøðukervinum á stovninum, sum verður rikið saman við undirveitarum. Tín ábyrgd fevnir tí eisini um at gera leiðreglur fyri KT-arkitektur og trygd.
Sum leiðari á KT-deildini verður tín ábyrgd at:
- Leggja ætlanir fyri og skipa tøkniliga infrakervið fyri stovnin
- Leggja ætlanir fyri og menna eitt dátuvøruhús
- Íverkseta og menna neyðug tøknilig amboð í hagtalsframleiðsluni
- Veita munagóða tænastu til starvsfólkini, ið hava tørv á amboðum og skipanum til hagtalsframleiðslurnar
- Í leiðslutoyminum leggja og raðfesta arbeiðsætlanir fyri hagtalsframleiðslu við atliti at tørvi og møguleikum
Tínir førleikar
Tú hevur miðallanga ella langa útbúgving og/ella hevur drúgvar royndir innan økið.
Tað er fyrimunur, um tú hevur royndir við at sniðgeva og byggja skipanir til flutning, móttøku og goymslu av dátum, og ert køn/ur at skipa dátur í dátuvøruhúsum. Innlit í hagtalsframleiðslu og samfelagsviðurskifti er ein fyrimunur.
Tú ert forvitin av lyndi, arbeiðir sjálvstøðugt, dugir væl at samstarva og hevur eitt skipað arbeiðslag.
(KT-leiðarastarvið varð fyri kortum lýst leyst. Eingin KT-leiðari varð settur, og starvið verður tí endurlýst)
Umsókn til leiðarastørvini
Fyri bæði størvini verða setanarviðurskifti og løn sum deildarleiðarar ásett eftir sáttmála við avvarðandi fakfelag.
Umsóknir til bæði størvini skulu vera Hagstovuni í hendi í seinasta lagi mánadagin 22. oktober 2018 kl. 12. Umsóknin skal sendast til hagstova@hagstova.fo ella Hagstova Føroya, Postboks 2068, 110 Tórshavn.
Miðað verður eftir at seta størvini sum skjótast, men vit bíða fegin eftir tí rætta persóninum.
Spurningar um størvini kunnu setast Gilla Wardum, stjóra, tlf. 352850, ella í telduposti til: gilli@hagstova.fo.
Stutt um Hagstovuna
Hagstovan tekur pulsin á føroyska samfelagnum og hevur hagfrøðiligu vitanina um fólk, samfelag, vinnu, búskap og umhvørvi í Føroyum. Hagtøl geva innlit og vitan til avgerðir, gransking og kjak, og eru ein týðandi lutur í einum framkomnum fólkaræði.
Persónlig og faklig menning er ein fyritreyt fyri ein vælvirkandi stovn, og tí leggja vit stóran dent á at menna førleikarnar hjá leiðarum og starvsfólkunum. Vit vilja stimbra eina mentan, har dentur verður lagdur á dygd, samstarv og álit.
Á Hagstovuni eru í løtuni 17 fólk í starvi.


text:
Samkynd verða ofta umrødd sum fólk, ið oftari enn onnur ganga til listaframsýningar, og eru kreativari enn fólk flest.
- Men er tað rætt?
Amerikanski Richard Flordia skapti í 2002 hugtakið The Creative Class, sum fekk týdning fyri býarplanlegging.
Í hesum enska teksti í USA Today skrivar Richard Florida sjálvur um týdningin at hava samkynd býgvandi í býum, sum eftir hansara hugsan eru góðir at búgva í, og sum hava førleika at vaksa.
Í Washington Monthly skrivar Richard Florida um týdningin at hava samkynd og rockorkestur í býum, sum vilja vaksa og eftir hansara hugsan eru góðir at búgva í.
Ungdómsendingin Røddin í Kringvarpinum varpar í hesum stuttfilmi ljós á, hvussu Jóhanna sminkar Mike, sum í drag stíli fer í brúðarhús 29. apríl í 2016 at hátíðarhalda, at samkynd kunnu giftast borgarliga.
Í 2012 hevði listfrøðingurin Kinna Poulsen fyrilestur um samkyndleika í føroyskari myndlist. Fyrilesturin, sum varir 37 minuttir, kallaðist Ó-søgur av hinum slagnum - um samkyndleika í føroyskari myndlist. Her kann fyrilesturin lesast í tveimum pørtum:
Fyrri partur av fyrilesturi hjá Kinnu Poulsen
Seinni partur av fyrilesturi hjá Kinnu Poulsen
Uppgávur:
1. Finnið ein persón, sum til gerandis arbeiðir við býarplanlegging, antin fyri land ella kommunu. Spyrjið, um ástøðið hjá Richard Florida um samkynd, almennan trivnað og býarvøkstur er eftirfarandi og brúkiligt í Føroyum.
2. Hvat er drag stílur?
3. Greið frá um átakið homoFObia!
4. Hvønn týdning metir listfrøðingurin at kjakið um samkyndleika í føroyskari myndlist hevur havt?
5. Farið á Listasavnið og spyrjið tykkum fyri, um tey eiga list, sum endurspeglar ein greiðan ella fjaldan samkyndleika.
6. Spyrjið ein kreativan leiðara á eini reklamustovu, um samkynd eru kreativari enn onnur. Um so er, eiga arbeiðsgevarar so at fáa at vita, hvønn kynsligan samleika tú hevur, tá tú søkir starv?


text:
Ger íløgu í eitt álítandi netkervi
Netloysnir frá Formula tryggja tykkum best møguligan rakstur, har trygdin er í hásæti, og harumframt framtíðartryggjar felagnum mótvegis møguligum vøkstri.
Serfrøðingar í Netloysnum
Vit eru altíð dagførd við nýggjastu altjóða góðkenningum fyri at veita bestu tænastuna. Tað liggur okkum tætt at hjarta at veita góða ráðgeving og dygdar loysnir, og tí leggja vit stóra áherðslu á at menna okkara vitan, og vit leggja eisini stóran dent á, at øll starvsfólk fáa neyðuga útbúgving.
Set teg í samband við okkum í dag
Set teg í samband við okkum og hoyr meira um Formula og hvørjar tænastur, vit kunnu bjóða tær.


text:
( 1469—1536 )
Desiderius Erasmus frá Rotterdam var Hollendskur sann-trúgvandi og lærdur, ið setti saman álítandi Nýggja Testamenti úr teimum reinu Griksku, Sýrisku, og Gotisku handritunum, ið hann kundi fáa fatur á. Á hansara døgum funnust mong sera gomul Griksk handrit í bókasøvnum ymsastaðni í Evropu, eitt nú í Rom, og hagar leitaði hann sær og sat og skrivaði eitt standard handrit, eftir hvat tey flestu av hesum reinu handritum søgdu. Hetta arbeiddi hann við ein stóran part av lívi sínum, støðugt betrandi uppá tekstin.
Erasmus var millum teirra bestu sínar tíðar í klassisku málunum, Hebraiskum, Grikskum, og Latíni, og varð boðin at verða lærari á størstu og bestu gudfrøðiskúlum sínar tíðar, men havnaði teimum fyri at vera fríur at tæna Guði, so sum hann (Guð) vildi.
Erasmus gav út sítt sera væl og samvitskusamliga samansetta Nýggja Testament í 1516 (onnur útgáva kom út í 1519, triðja í 1522), og kom tað at verða kent sum Textus Receptus, – Tann Móttikni Teksturin.
Týðing Erasmusar úr Grikskum í Latín avdúkaði ovurstórar mismunir í reinleika católsku Vulgate týðingarinnar millum hinna lærdu, mangir hvørja vóru longu sannførdir um, at tann etableraða kirkjan (católska skøkjan) var dømd av sínum ónda prestaveldi. Yvirlýsing Leo X páva, at Ævintýrið um Christ var honum sera vinningsríkt uppøsti fólk Guðs, og tað av røttum.
Erasmus Bíblian frá 1516:
Textus Receptus Grikski teksturin er í vinstra teigi, og týðing hansara til Latín í høgra teigi.


text:
11. oktober 2018
Heystfagnaður verður á Torginum í SMS 16.–20. oktober kl. 10-17, har dentur verður lagdur á samveru saman við familjuni við at vera virkin og minka um skíggjatíðina. Øll eru vælkomin.
Heystfagnaðurin í SMS í ár er í samastarvi við Savnsfagnaðin, og evnið er "Heimsmál”. Tað er ST sum vísa á 17 heimsmál, ið kunnu skapa ein betri heim, og SMS hevur valt at kunna um 12. málið: ”Ábyrgdarfull nýtsla og framleiðsla”.
Á Torginum hesar dagar verða ymiskir aktivitetir, ið kunna um ábyrgdarfulla nýtslu og minking av skíggjatíð. Aktivitetirnir eggja eisini fólki at vera kreativ og virkin.
Seinnapartin hvønn dag verður ein kreativur verkstaður, har møguleiki verður at skapa eitt persónligt hvíldarstað til telefona, og eisini verður møguleiki at skapa ein sáttmála um skíggjanýtsluna í húsinum.
Hvønn dag verður eisini ein krókur við ABC fyri sálarliga heilsu. Við spurninginum ”Hvat ger teg glaðan?” verður møguleiki at samskifta, tekna og spæla við ABC krabbagágguna.
Týsdagin 16. oktober og hósdagin 18. oktober framførur VEIA eitt brot úr leikinum "Luddi og Lundisa”.
Seinnapartin fríggjadagin fer SMS í samstarvi við Fólkaheilsuráðnum at bjóða fólki at hitta og royna ymiskar frítíðarfelagsskapir í Føroyum.
Heystfagnaður er í Norðurlandahúsinum mánadag – fríggjadag kl. 9-17
Savnsfagnaður er á Tjóðsavninum, Listasavninum og Sjósavninum mánadag – fríggjadag kl. 11-16